CELEX: E2013J0006
Language: hu
Date: 2013-11-27 00:00:00
Title: A Bíróság ítélete ( 2013. november 27. ) az E-6/13. számú – Metacom AG kontra Rechtsanwälte Zipper & Collegen ügyben (A határokon átnyúló ügyvédi szolgáltatásnyújtás szabadsága – 77/249/EGK tanácsi irányelv – Önképviselet – Bejelentési kötelezettség a nemzeti jogban – Bejelentési kötelezettség elmulasztásának következményei)

27.3.2014   
            
            
               HU
            
            
               Az Európai Unió Hivatalos Lapja
            
            
               C 88/13
            
         
      A BÍRÓSÁG ÍTÉLETE
   
   (2013. november 27.)
   az E-6/13. számú
   Metacom AG kontra Rechtsanwälte Zipper & Collegen ügyben
   (A határokon átnyúló ügyvédi szolgáltatásnyújtás szabadsága – 77/249/EGK tanácsi irányelv – Önképviselet – Bejelentési kötelezettség a nemzeti jogban – Bejelentési kötelezettség elmulasztásának következményei)
   2014/C 88/10
   Az E-6/13. számú, Metacom AG kontra Rechtsanwälte Zipper & Collegen ügyben – a Fürstliche Landgericht des Fürstentums Liechtenstein (a Liechtensteini Hercegség hercegi bírósága) által a Bírósághoz az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke szerint benyújtott KÉRELEM az ügyvédi szolgáltatásnyújtás szabadsága tényleges gyakorlásának elősegítéséről szóló 1977. március 22-i 77/249/EGK tanácsi irányelv értelmezéséről – a Carl Baudenbacher elnökből, Per Christiansen előadó bíróból és Páll Hreinsson bíróból álló Bíróság 2013. november 27-én ítéletet hozott, amelynek rendelkező része a következő:
   
               1.
            
            
               A saját nevében, a letelepedési tagállamától eltérő EGT-tagállamban eljáró ügyvéd hagyatkozhat a szolgáltatásnyújtás szabadságára és a 77/249/EGK tanácsi irányelvre, ha ügyvédi minőségében jár el és ha a fogadó tagállam nemzeti jogrendje lehetővé teszi, hogy egy ügyvéd saját nevében ügyvédi minőségben járjon el a jogi eljárás során.
            
         
               2.
            
            
               Ellentétes a 77/249/EGK tanácsi irányelv 7. cikkének (1) bekezdésével, valamint az EGT-megállapodás 36. cikkével egy olyan nemzeti szabály, mint a liechtensteini ügyvédekről szóló törvény 59. cikke, miszerint egy másik EGT-tagállamban letelepedett ügyvéd minden esetben és a saját ügyében köteles nem csak okiratokat benyújtani saját ügyvédi képesítésének igazolására, de a fogadó állam illetékes hatóságait az adott államban a szolgáltatás nyújtása előtt előzetesen értesíteni is, valamint ezt a bejelentést évente megújítani.
            
         
               3.
            
            
               Az ügyvéd által határokon át nyújtott szolgáltatásokért való jogi díjak kérésének lehetőségénél az olyan nemzeti szabályoknak való meg nem felelést, mint a liechtensteini ügyvédekről szóló törvény 59. cikke, nem lehet figyelembe venni.